# คู่มือชีส

ชีสเป็นโปรแกรมถ่ายภาพและวิดีโอสำหรับเว็บแคม (รวมถึงกล้องชนิดอื่นๆ) มาพร้อมกับลูกเล่นสนุกๆ มากมาย

2007,2008
daniel g. siegel (dgsiegel@gmail.com)
Jaap A. Haitsma (jaap@haitsma.org
2008
Isriya Paireepairit (markpeak@gmail.com)
Joshua Henderson (joshhendo@gmail.com)

อนุญาตให้ทำซ้ำ เผยแพร่ และ/หรือ ดัดแปลงเอกสารนี้ได้ ภายใต้เงื่อนไขของ GNU Free Documentation License (GFDL) รุ่น 1.1 หรือรุ่นถัดมารุ่นใดๆ ที่เผยแพร่โดยมูลนิธิซอฟต์แวร์เสรี (Free Software Foundation) โดยไม่มี "หัวข้อห้ามเปลี่ยน" (Invariant Sections), ไม่มี "ข้อความปกหน้า" (Front-Cover Texts) และไม่มี "ข้อความปกหลัง" (Back-Cover Texts) คุณสามารถอ่านสำเนาของ GFDL ได้จาก ลิงก์นี้ หรือในแฟ้ม COPYING-DOCS ที่เผยแพร่มาพร้อมกับคู่มือนี้

คู่มือนี้ เป็นส่วนหนึ่งของชุดคู่มือ GNOME ที่เผยแพร่ภายใต้ GFDL ถ้าคุณต้องการเผยแพร่คู่มือนี้แยกต่างหากจากชุด คุณสามารถทำได้โดยเพิ่มสำเนาของสัญญาอนุญาตไปกับคู่มือ ตามที่อธิบายในข้อ 6 ของสัญญาอนุญาต

มีชื่อหลายชื่อที่บริษัทต่างๆ ใช้แยกความแตกต่างของผลิตภัณฑ์และบริการของตนจากบริษัทอื่น และอ้างเป็นเครื่องหมายการค้า ที่ใดก็ตามที่ชื่อเหล่านั้นปรากฏในเอกสารของ GNOME และสมาชิกโครงการเอกสาร GNOME ได้รับทราบเกี่ยวกับเครื่องหมายการค้าเหล่านั้น ชื่อเหล่านั้นจะเขียนด้วยตัวพิมพ์ใหญ่ หรือขึ้นต้นด้วยตัวพิมพ์ใหญ่

เอกสารนี้และฉบับดัดแปลงของเอกสารนี้ เผยแพร่ภายใต้เงื่อนไขของ GNU FREE DOCUMENTATION LICENSE พร้อมด้วยความเข้าใจในสิ่งต่อไปนี้:

1. เอกสารนี้ เผยแพร่ตามสภาพที่เป็น โดยไม่มีการรับประกันใดๆ ทั้งสิ้น ไม่ว่าจะโดยชัดแจ้งหรือโดยนัย ซึ่งรวมถึงโดยไม่ได้จำกัดเพียงการรับประกันว่าเอกสารนี้หรือฉบับดัดแปลงของเอกสารนี้จะปลอดจากข้อผิดพลาดที่อาจเรียกร้องความเสียหายได้ หรือเหมาะกับวัตถุประสงค์เฉพาะใดๆ หรือไม่มีการละเมิดสิทธิ์ ความเสี่ยงทั้งหมดเกี่ยวกับคุณภาพ ความถูกต้อง และประสิทธิภาพของเอกสารนี้หรือฉบับดัดแปลงของเอกสารนี้ อยู่ที่ตัวคุณ หากมีการพิสูจน์พบว่าเอกสารนี้หรือฉบับดัดแปลงมีข้อบกพร่องในแง่ใดๆ ก็ตาม คุณ (ไม่ใช่ผู้เขียนเริ่มแรก หรือผู้ร่วมสมทบใดๆ) จะรับภาระค่าใช้จ่ายของการให้บริการ การซ่อมแซมหรือแก้ไขที่จำเป็น คำปฏิเสธความรับผิดชอบเกี่ยวกับการรับประกันนี้ เป็นส่วนสำคัญของสัญญาอนุญาตนี้ ไม่อนุญาตให้ใช้เอกสารนี้หรือฉบับดัดแปลงของเอกสารนี้ นอกจากจะอยู่ภายใต้คำปฏิเสธความรับผิดชอบนี้ และ

2. ไม่มีสภาวะใดและทฤษฎีทางกฎหมายใด ไม่ว่าจะในการล่วงละเมิด (รวมถึงการละเลย), ในสัญญาหรืออื่นๆ ที่ผู้เขียน ผู้เขียนเริ่มแรก ผู้ร่วมสมทบใดๆ หรือผู้เผยแพร่เอกสารนี้หรือฉบับดัดแปลง หรือผู้สนับสนุนแก่กลุ่มคนดังกล่าว จะมีภาระผูกพันต่อบุคคลใดในความเสียหายโดยตรง โดยอ้อม โดยพิเศษ โดยบังเอิญ หรือโดยผลพวง ของสิ่งใด รวมถึงโดยไม่จำกัดเพียงความเสียหายในเรื่องความสูญเสียเจตนาดี การสะดุดของงาน ความล้มเหลวหรือการทำงานผิดพลาดของคอมพิวเตอร์ หรือความเสียหายหรือความสูญเสียอื่นใดทั้งหมดที่เกิดขึ้นจาก หรือเกี่ยวข้องกับการใช้เอกสารนี้หรือฉบับดัดแปลง แม้กลุ่มบุคคลเหล่านั้นจะได้รับทราบความเป็นไปได้ของความเสียหายดังกล่าวก็ตาม

Joshua
Henderson
joshhendo@gmail.com
Jaap
Haitsma
jaap@haitsma.org
0.1
2007-12-04

Jaap A. Haitsma jaap@haitsma.org

Jaap A. Haitsma

0.2
2008-01-12

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

0.3
2008-08-20

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

## ข้อเสนอแนะ

หากพบปัญหาหรือมีข้อเสนอแนะสำหรับโปรแกรมชีสหรือคู่มือฉบับนี้ กรุณาแจ้งให้เราทราบ ตามขั้นตอนใน หน้าติตต่อของ ชีส

## เกริ่นนำ

ชีสเป็นโปรแกรมถ่ายภาพและวิดีโอ พร้อมลูกเล่นพิเศษ สำหรับ เดสก์ท็อป GNOME

## วิธีใช้

หน้าจอหลักของชีสมีลักษณะดังภาพด้านล่าง

### ภาพหน้าจอของชีส

โหมดปกติของชีสคือถ่ายภาพ ถ้าต้องการถ่ายวิดีโอ จำเป็นต้องกดเปลี่ยนโหมด

### ลูกเล่น

กดปุ่ม ลูกเล่น ถ้าต้องการเพิ่มลูกเล่นลงในภาพ เมื่อคุณไปที่หน้าต่างลูกเล่น จะเห็นหน้าต่างดังภาพด้านล่าง

#### ภาพหน้าจอลูกเล่นของชีส

คุณสามารถเลือกใส่ลูกเล่นที่มีให้เป็นจำนวนมากลงในภาพ โดยการคลิกลูกเล่นที่คุณต้องการ ปุ่มลูกเล่นจะถูกเลือกให้เห็น คุณสามารถใส่ลูกเล่นหลายชนิดประกอบกันได้ (เช่น ถ้าใส่ลูกเล่น หน้าเขียว และ ส่องกระจก ภาพจากเว็บแคมจะถูกปรับแต่งให้เป็นโทนเขียว และกลับซ้ายขวา) ถ้าต้องการยกเลิกลูกเล่นทั้งหมด ให้กดปุ่ม ไม่มีลูกเล่น

### โหมดภาพถ่าย

โหมดภาพถ่ายเป็นโหมดหลักของชีสเมื่อเริ่มทำงาน ถ้าไม่อยู่ในโหมดนี้ ให้กดปุ่ม ภาพ หรือกดปุ่มลัด Alt P หรือเลือกจากเมนู ชีส ภาพ เพื่อเข้าสู่โหมดภาพถ่าย เมื่ออยู่ในโหมดนี้ ชีสจะถ่ายภาพของคุณครั้งละหนึ่งภาพ เมื่อกดปุ่ม ถ่ายภาพ หรือเคาะ Spacebar

### โหมดวีดิทัศน์

โหมดวีดิทัศน์จะให้คุณถ่ายคลิปวิดีโอขนาดสั้น ๆ ด้วยเว็บแคม ถ้าไม่อยู่ในโหมดนี้ ให้กดปุ่ม วีดิทัศน์ หรือกดปุ่มลัด Alt V หรือเลือกจากเมนู ชีส วีดิทัศน์ เพื่อเข้าสู่โหมดวีดิทัศน์ เมื่ออยู่ในโหมดนี้ ชีสจะเริ่มอัดวิดีโอเมื่อกดปุ่ม เริ่มอัด หรือเคาะ Spacebar หนึ่งครั้ง สำหรับการหยุดอัด ให้กดปุ่ม หยุดอัด หรือเคาะ Spacebar ซ้ำอีกครั้ง ชีสจะบันทึกวิดีโอที่อัดลงดิสก์

โหมดวีดิทัศน์นั้น หน้าตาแทบไม่ต่างจากโหมดภาพถ่ายเลย เพียงแต่ปุ่ม ถ่ายภาพ จะเปลี่ยนไปเป็น เริ่มอัด หรือ หยุดอัด แทน และปุ่ม วีดิทัศน์ จะไม่สามารถกดได้ เพราะอยู่ในโหมดนี้อยู่แล้ว

คุณสามารถถ่ายภาพและวีดิทัศน์ในโหมดเต็มจอได้ โดยเลือกเมนู ชีส เต็มจอ เพื่อเข้าสู่โหมดเต็มจอ หรือกด F11 ก็ได้ และถ้าต้องการออกจากโหมดเต็มจอ ก็กด Esc หรือ F11

## การถ่ายภาพและวีดิทัศน์

### การถ่ายภาพ

ตรวจสอบว่าอยู่ในโหมด “ภาพถ่าย” ทุกครั้งเมื่อต้องการถ่ายภาพ

ใส่ลูกเล่นที่คุณต้องการโดยกดปุ่ม ลูกเล่น แล้วเลือกลูกเล่นที่ชอบตามที่อธิบายในหัวข้อที่แล้ว จากนั้นกดปุ่ม ย้อนกลับ คุณควรเห็นลูกเล่นที่เลือกในตัวอย่างภาพจากเว็บแคม

เมื่อต้องการถ่ายภาพ ให้กดปุ่ม ถ่ายภาพ หรือเคาะ spacebar คุณจะเห็น ชีส นับถอยหลังจาก 3 หรือถ่ายภาพทันที (ขึ้นอยู่กับค่าที่คุณตั้งไว้) ในจังหวะที่ภาพถูกบันทึก คุณจะเห็นหน้าจอทั้งจอกะพริบเป็นสีขาว และรูปภาพที่ถูกถ่ายจะปรากฏให้เห็นที่ด้านล่างของหน้าต่างโปรแกรม

### การอัดวิดีโอ

ตรวจสอบว่าปุ่ม วีดิทัศน์ ถูกกดอยู่ เมื่อต้องการถ่ายวีดิทัศน์

เมื่อต้องการบันทึกวีดิทัศน์ ให้กดปุ่ม เริ่มอัด หรือเคาะ spacebar โปรแกรมจะแสดงระยะเวลาที่บันทึกวีดิทัศน์ในมุมขวาล่างของหน้าต่าง

ถ้าภาพที่แสดงขณะอัดวีดิทัศน์ไม่ชัดหรือกระตุก นั่นไม่ได้แปลว่าตัววีดิทัศน์จริง ๆ จะมีคุณภาพแย่ตามไปด้วย ในหลายกรณี แฟ้มวีดิทัศน์ที่บันทึกมีคุณภาพดีกว่าที่แสดงให้เห็นขณะอัดมาก

## การแบ่งปันภาพถ่ายและวีดิทัศน์

### การดูภาพถ่ายหรือวีดิทัศน์

คุณสามารถดูภาพหรือวีดิทัศน์ที่บันทึกไว้โดยเลือกภาพที่ต้องการจากรายการด้านล่าง แล้วดับเบิลคลิก หรือคุณสามารถคลิกขวาแล้วเลือก เปิด ก็ได้ โดยชีสจะเรียกโปรแกรมปริยายสำหรับแฟ้มชนิดนั้น ๆ ขึ้นมาแสดง

### การบันทึกภาพถ่ายและวีดิทัศน์ในตำแหน่งอื่น

คุณสามารถบันทึกภาพถ่ายไว้ยังตำแหน่งอื่นในฮาร์ดดิสก์ได้ตามต้องการ โดยเลือกภาพถ่ายหรือวีดิทัศน์ที่ต้องการ คลิกขวาแล้วเลือก บันทึกเป็น จากเมนู ซึ่งโปรแกรมจะแสดงกล่องโต้ตอบ บันทึกแฟ้ม มาตรฐานขึ้นมาให้คุณได้ระบุตำแหน่งปลายทาง รวมทั้งตั้งชื่อแฟ้มใหม่ถ้าต้องการ

### การลบภาพถ่าย

คุณสามารถลบภาพถ่ายโดยคลิกบนภาพที่ต้องการลบ แล้วกดปุ่ม delete บนแป้นพิมพ์ หรือคุณสามารถใช้วิธีคลิกขวาแล้วเลือก ลบ ก็ได้เช่นกัน

จากนั้นคุณจะต้องยืนยันว่าคุณต้องการลบภาพนี้จริง ๆ ซึ่งสามารถทำได้โดยกดปุ่ม ย้ายไปถังขยะ

รูปภาพจะถูกย้ายไปยัง "ถังขยะ" แต่จะยังไม่ถูกลบออกจากเครื่องคอมพิวเตอร์ ถ้าต้องการลบแบบถาวร คุณต้องสั่งเทถังขยะอีกครั้ง

### ส่งภาพทางอีเมล

คุณสามารถสั่งใช้ชีสส่งภาพถ่ายไปให้เพื่อนทางอีเมลโดยตรงได้ คุณจำเป็นต้องตั้งค่าอีเมลในโปรแกรมอีเมลปริยายเสียก่อน เมื่อต้องการส่งภาพทางอีเมล เลือกภาพที่ต้องการส่งแล้วคลิกขวา จากนั้นเลือก ส่งทางเมล

ชีสจะเรียกโปรแกรมอีเมลปริยายของคุณขึ้นมา (ตัวอย่างเช่น Evolution) และเปิดหน้าต่างเขียนอีเมลใหม่ โดยเพิ่มภาพที่ต้องการจะส่งเป็นแฟ้มแนบ

### ใช้เป็นภาพประจำบัญชีผู้ใช้

คุณสามารถเลือกใช้ภาพที่ถ่ายเป็นภาพประจำบัญชีผู้ใช้ของคุณได้ (ซึ่งจะแสดงใน ระบบ ปรับแต่งพื้นโต๊ะ เกี่ยวกับฉัน และจะแสดงในหน้าต่างเข้าระบบ) โดยเลือกภาพที่ต้องการในชีส คลิกขวาแล้วเลือก กำหนดเป็นภาพสำหรับบัญชี

### ส่งออกภาพไปยัง F-Spot

คุณสามารถส่งออกภาพไปยังโปรแกรม F-Spot โดยเลือกภาพที่ต้องการส่งออก คลิกขวาแล้วเลือก ส่งออกไปยัง F-Spot จากนั้นโปรแกรม F-Spot จะถามคุณว่าต้องการนำเข้าภาพที่ส่งไปนั้นหรือไม่

ขั้นตอนนี้อาจต่างกันไปตามรุ่นของชีสที่คุณใช้ ในบางครั้ง F-Spot อาจถามคุณว่าต้องการนำเข้าภาพทั้งหมดจากชีสหรือไม่แทน

## คำถามที่พบบ่อย

### ถ้าวีดิทัศน์ไม่ชัดหรือกระตุก สามารถแก้ได้อย่างไรบ้าง?

คุณอาจเคยตั้ง "`ximagesink`" (ระบบ X Window (ไม่ใช้ Xv)) ไว้เป็น video-output ซึ่งหมายความว่าให้ซีพียูทำหน้าที่ประมวลผลทั้งหมด ให้เปลี่ยนเป็น "`xvimagesink`" (ระบบ X Window (X11/XShm/Xv)) เพื่อให้การ์ดแสดงผลช่วยประมวลผลแทน

วิธีการเปลี่ยน ให้เรียก `gstreamer-properties` เลือกแท็บ วีดิทัศน์ และเปลี่ยนค่าที่ต้องการ

### ถ่ายภาพบนเครื่องแมคพร้อมกล้อง iSight และการ์ดแสดงผล ATI แล้วสีเพี้ยน

นี่เป็นปัญหาของการ์ดแสดงผล ATI แต่ก็มีวิธีแก้ ให้เปลี่ยนค่า video-output เป็น custom และใส่ค่าดังนี้: "ffmpegcolorspace ! video/x-raw-yuv,format=(fourcc)YV12 ! ffmpegcolorspace ! xvimagesink"

วิธีการเปลี่ยน ให้เรียก `gstreamer-properties` เลือกแท็บ วีดิทัศน์ และเลือก custom จากรายการเมนู

### เว็บแคมของฉันใช้งานกับ gstreamer ได้ แต่ใช้กับชีสไม่ได้ ปัญหาเกิดจากอะไร?

เรียก `gstreamer-properties` ตามวิธีในคำตอบข้อก่อน ๆ แล้วเปลี่ยนค่า xvimagesink เป็น ximagesink หรือเปลี่ยนกลับกัน ถ้ายังไม่ได้ผล ให้ลองเรียกคำสั่ง `cheese --verbose` ในบรรทัดคำสั่ง และคัดลอกผลลัพธ์ที่ได้ไปรายงานบั๊กใน ระบบแจ้งบั๊กของเรา

### เว็บแคมของฉันใช้กับโปรแกรมอย่าง Ekiga หรือ Camorama ได้ แต่ใช้กับชีสไม่ได้ ปัญหาเกิดจากอะไร?

ทดลองว่าเว็บแคมของคุณใช้ได้หรือเปล่าเมื่อใช้คำสั่ง `gstreamer-properties` ถ้าผลคือใช้ได้ แต่ยังใช้กับชีสไม่ได้ กรุณาแจ้งบั๊กผ่านทางระบบแจ้งบั๊กของเรา

### ชีสเก็บแฟ้มภาพของฉันไว้ที่ไหน

ภาพถ่ายของคุณอยู่ที่ ~/.gnome2/cheese/media คุณสามารถเลือกบันทึกภาพไว้ในตำแหน่งอื่นได้จากตัวโปรแกรมชีส ดู เพิ่มเติม

### กล้อง Quickcam Express ใช้งานไม่ได้กับชีส...

หรือ gstreamer และแสดงข้อผิดพลาดในหน้าต่างชีสว่า "Not enough buffers. We got 1, we want at least 2" (ใช้ไดรเวอร์ "qc-usb")

ลองเรียกคำสั่ง `qcset /dev/video0 compat=dblbuf` เพื่อเปิดใช้โหมดที่เข้ากันได้กับการทำบัฟเฟอร์คู่ จากนั้นเปิดชีสใหม่อีกครั้ง

### พบข้อผิดพลาด "ไม่พบกล้อง"

"เมื่อเรียกใช้ชีส ฉันได้ข้อความเตือนว่า 'ไม่พบกล้อง' ทั้งที่ฉันต่อกล้องกับคอมพิวเตอร์เรียบร้อยแล้ว" ปัญหานี้เกิดได้จากหลายสาเหตุ ให้ลองทำตามขั้นตอนดังนี้ 1. ต่อกล้องกับคอมพิวเตอร์เครื่องอื่น ถ้าใช้งานได้ แปลว่าปัญหาอยู่ที่การเชื่อมต่อระหว่างกล้องกับคอมพิวเตอร์ของคุณ หรืออยู่ที่ระบบปฏิบัติการถ้าคอมพิวเตอร์ทั้งสองใช้ระบบปฏิบัติการต่างกัน 2. ทดสอบว่าระบบปฏิบัติการมองเห็นกล้องของคุณหรือไม่ โดยถ้าเป็นลินุกซ์ ให้เปิดเทอร์มินัลแล้วพิมพ์คำสั่ง `dmesg` ก่อนต่อกล้อง ให้จำรายการสุดท้ายในผลลัพธ์ที่แสดง จากนั้นให้ต่อกล้องเว็บแคม แล้วเรียกคำสั่ง `dmesg` อีกครั้ง ดูว่ามีการเปลี่ยนแปลงจากครังก่อนหรือไม่ ถ้าพบข้อความที่เอ่ยถึงอุปกรณ์ USB และกล้องเว็บแคมของคุณเป็นอุปกรณ์ USB เพียงชิ้นเดียวที่เพิ่งต่อเข้าไป นั่นแปลว่าคอมพิวเตอร์มองเห็นกล้องเว็บแคมได้ถูกต้อง ถ้าไม่ได้ผล ให้ทดลองว่าเว็บแคมใช้งานกับคอมพิวเตอร์เครื่องอื่นได้หรือไม่ ขั้นตอนนี้ใช้กับเว็บแคมแบบ USB เท่านั้น 3. เนื่องจากชีสใช้ gstreamer ในการทำงาน จึงมีโอกาสที่ gstreamer มองไม่เห็นกล้องของคุณ กรุณาติดต่อทีมงานผู้ดูแลของระบบปฏิบัติการที่คุณใช้ สำหรับ Ubuntu กรุณาใช้ Ubuntu Forums

### กล้องรุ่นใดบ้างใช้กับชีสได้

ชีสใช้ gstreamer ในการจับภาพวีดิทัศน์ ในทางทฤษฎีแล้ว ชีสจึงใช้ได้กับกล้องทุกตัวที่ใช้กับ GStreamer ได้ ซึ่งได้แก่กล้องที่รองรับ video4linux หรือ video4linux2

## เกี่ยวกับชีส

ชีสเริ่มพัฒนาโดย daniel g. siegel dgsiegel@gmail.com ใต้โครงการ Google Summer of Code หลังจากนั้น Jaap A. Haitsma jaap@haitsma.org ได้เข้าร่วมกับ daniel ในการพัฒนาชีสให้ดีขึ้น คุณสามารถดูรายละเอียดเพิ่มเติมได้จาก เว็บไซต์ชีส

หากพบปัญหาหรือมีข้อเสนอแนะสำหรับโปรแกรม คุณสามารถแจ้งบั๊กผ่านระบบแจ้งบั๊กของเรา

โปรแกรมนี้ถูกแจกจ่ายภายใต้สัญญาอนุญาตแบบ GNU General Public รุ่น 2 หรือรุ่นถัดมารุ่นใดๆ ที่เผยแพร่โดยมูลนิธิซอฟต์แวร์เสรี ถ้าคุณต้องการสำเนาของสัญญาอนุญาต สามารถหาได้จาก เว็บไซต์ของ GNU หรือดูจากแฟ้มชื่อ COPYING ซึ่งมากับซอร์สโค้ดของโปรแกรมนี้