# Manual del Cheese

El Cheese és un programa per a gravar vídeo i fer fotos per a càmeres web (o altres càmeres) i fer alguns efectes divertits

2007, 2008
daniel g. siegel (dgsiegel@gmail.com)
Jaap A. Haitsma (jaap@haitsma.org)
2008
Joan Duran (jodufi@gmail.com)
Joshua Henderson (joshhendo@gmail.com)

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Joshua
Henderson
joshhendo@gmail.com
Jaap
Haitsma
jaap@haitsma.org
0.1
04-12-2007

Jaap A. Haitsma jaap@haitsma.org

Jaap A. Haitsma

0.2
12-01-2008

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

0.3
20-08-2008

Jaap A. Haitsma jaap@haitsma.org

Joshua Henderson joshhendo@gmail.com

Jaap A. Haitsma

## Comentaris

Per a informar d'un error o fer algun suggeriment sobre l'aplicació Cheese o aquest manual, seguiu les indicacions a la pàgina de contacte del Cheese.

## Introducció

El Cheese és un aplicació per a gravar vídeo i fer fotos amb efectes divertits per a l'escriptori del GNOME

## Utilització

La pantalla principal del Cheese s'assembla a la captura de pantalla que apareix a sota

### Captura de pantalla del Cheese

El mode predeterminat del Cheese és el mode de foto, si es desitja es pot canviar al mode de vídeo.

### Efectes

Per a aplicar els efectes a l'entrada de la càmera web, feu clic al botó Efectes. Quan aneu a la finestra d'efectes, veureu una finestra semblant a la imatge de sota

#### Captura de pantalla dels efectes del Cheese

Podeu seleccionar nombrosos efectes a aplicar a la foto. Per a aplicar un efecte, simplement feu clic a l'efecte que voleu. El botó apareixerà realçat. En seleccionar múltiples efectes s'aplicaran tots els efectes a la imatge (per exemple, si apliqueu Hulk i Gir vertical l'entrada de la càmera web s'alterarà per a tenir una ombra verda i estar cap per avall). Per a desactivar tots els efectes, simplement feu clic al botó Sense efectes.

### Mode de foto

El mode de foto és el mode predeterminat quan s'obre el Cheese. Quan no esteu en mode de foto, feu clic al botó Foto, premeu Alt P o trieu al menú Cheese Foto per a canviar al mode de foto. El mode de foto farà una foto cada cop que premeu el botó Fes una foto o la Barra espaiadora, i es desarà al disc.

### Mode de vídeo

El mode vídeo és un mode que us permet fer vídeos curts utilitzant la càmera web. Quan no esteu en mode de vídeo, feu clic al botó Vídeo, premeu Alt V o trieu al menú Cheese Vídeo per a canviar al mode de vídeo. El mode de vídeo iniciarà l'enregistrament d'un vídeo cada cop que premeu el botó Comença l'enregistrament o la Barra espaiadora. El vídeo aturarà l'enregistrament i es desarà al disc quan premeu el botó Atura l'enregistrament o la Barra espaiadora.

El mode de vídeo sembla igual al mode de foto, excepte pel botó Fes una foto que serà Comença l'enregistrament o Atura l'enregistrament, i el botó Vídeo estarà en gris i inhabilitat, mentre que el botó Foto no ho estarà.

Podeu utilitzar tant el mode de foto com el mode de vídeo a pantalla completa. Per a fer-ho, feu clic a Cheese Pantalla completa o premeu F11. Per a sortir del mode de pantalla completa, premeu Esc o F11.

## Com treballar amb fotos i vídeos

### Com fer una foto

Per a fer una foto amb el Cheese, assegureu-vos que esteu al mode de foto.

Per a fer una foto, apliqueu els efectes que desitgeu fent clic al botó Efectes, feu clic als efectes que voleu com s'explica a la secció anterior i premeu el botó Enrere. Ara hauríeu de tenir aplicats a l'entrada de la càmera web els efectes on heu fet clic.

Per a fer una foto, premeu el botó Fes una foto o la Barra espaiadora. Llavors veureu com el Cheese compta enrere des de 3 o farà la foto instantàniament, segons la vostra configuració. Quan es realitza la foto, tota la pantalla farà un flaix blanc i la foto que s'acaba de fer apareixerà al flux de fotos a la part inferior de la finestra del programa.

### Com fer un vídeo

Per a fer un vídeo amb el Cheese, assegureu-vos que heu premut el botó Vídeo

Per a iniciar l'enregistrament d'un vídeo, premeu el botó Comença l'enregistrament o la Barra espaiadora. La quantitat de temps que s'ha enregistrat de vídeo apareixerà a la cantonada inferior dreta.

Si sembla que el vídeo fa salts o té poques imatges per segon (la imatge s'actualitza cada pocs segons), això no significa que l'enregistrament té unes imatges per segon similars. En la majoria de casos, el fitxer enregistrat tindrà més imatges per segon.

## Compartició de fotos i vídeos

### Com visualitzar una foto o un vídeo

Per a visualitzar una foto que s'ha realitzat, trobeu-la en el flux de fotos i feu-hi doble clic. Alternativament, podeu fer-hi clic amb el botó secundari i seleccionar Obre. Això obrirà el fitxer amb l'aplicació predeterminada per aquest tipus de fitxer.

### Com desar fotos i vídeos en una ubicació alternativa

Per a desar una foto a una ubicació alternativa del disc dur on podeu trobar-la fàcilment, trobeu-la en el flux de fotos, feu-hi clic amb el botó secundari i seleccioneu Anomena i desa en el menú emergent. Això us mostrarà el diàleg Desa el fitxer que us permetrà reanomenar la foto i desar-la a la ubicació que desitgeu.

### Com suprimir una foto

Per a suprimir una foto del flux de fotos, trobeu-la en el flux de fotos, feu-hi clic un cop i premeu el botó del teclat Supressió. Alternativament, podeu fer-hi clic amb el botó secundari i fer clic a Suprimeix.

Se us preguntarà si voleu suprimir-la del flux de fotos. Per a confirmar-ho, premeu el botó Moure a la paperera.

Això només mourà la imatge a la «paperera», a més de suprimir-la del flux de fotos. Això no suprimirà la foto de l'ordinador. Per a suprimir-la de la paperera, haureu de buidar la paperera.

### Com enviar una foto per correu electrònic

Les fotos es poden enviar per correu electrònic directament des del Cheese. Necessiteu tenir configurat un client de correu electrònic predeterminat amb un compte, altrament haureu de configurar-ne un. Per a enviar una foto per correu electrònic, trobeu-la en el flux de fotos, feu-hi clic amb el botó secundari i seleccioneu Envia-la per correu electrònic.

Això obrirà el client de correu electrònic predeterminat (per exemple, l'Evolution) i un correu electrònic nou amb la foto com a adjunt.

### Com establir una foto com a foto del compte

Per a establir la foto com la vostra foto del compte (que es pot visualitzar a Sistema Preferències Quant a mi, i que també apareixerà si la finestra d'entrada mostra una llista de noms d'usuari amb fotos), trobeu-la al Cheese, feu-hi clic amb el botó secundari i seleccioneu Estableix-la com a foto del compte.

### Com exportar una foto a l'F-Spot

Per a exportar una foto a l'F-Spot, trobeu-la en el flux de fotos, feu-hi clic amb el botó secundari i seleccioneu Exporta-la a l'F-Spot. Llavors l'F-Spot us preguntarà si voleu importar les fotos que li esteu enviant.

Depenent de la versió del Cheese que esteu utilitzant actualment, l'F-Spot us preguntarà si voleu importar tot el flux de fotos.

## Preguntes més freqüents

### El vídeo té una resposta lenta. Què puc fer?

Potser teniu establert l'«`ximagesink`» (X Window System (sense Xv)) com a sortida de vídeo. Això significa que la CPU està fent tot el treball. Canvieu-ho a «`xvimagesink`» (X Window System (X11/XShm/Xv)) per a fer que treballi la targeta gràfica.

Per a canviar els paràmetres, executeu el `gstreamer-properties`, feu clic a la pestanya Vídeo i canvieu els paràmetres apropiats.

### Tinc un Mac amb iSight i una targeta gràfica ATI, i els colors són estranys.

Aquest és un problema amb les targetes gràfiques ATI, encara que hi ha una alternativa. Canvieu la sortida de vídeo a personalitzada i inseriu el següent: «`ffmpegcolorspace ! video/x-raw-yuv,format=(fourcc)YV12 ! ffmpegcolorspace ! xvimagesink`».

Per a canviar els paràmetres, executeu el `gstreamer-properties`, feu clic a la pestanya Vídeo i seleccioneu personalitzat en el menú desplegable.

### La meva càmera web funciona amb el GStreamer, però no funciona amb el Cheese. Quin és el problema?

Utilitzant el `gstreamer-properties`, com es menciona a la pregunta anterior, intenteu canviar xvimagesink per ximagesink o viceversa. Si encara no funciona, executeu `cheese --verbose` a la línia d'ordres i copieu el registre a un informe d'error al nostre seguidor d'errors.

### La meva càmera web funciona amb altres programes com ara l'Ekiga, el Camorama, però no amb el Cheese. Quin és el problema?

Vegeu si la càmera web funciona comprovant-la amb el `gstreamer-properties`. Si funciona aquí, però no al Cheese, introduïu un informe d'error al nostre seguidor d'errors.

### On emmagatzema el Cheese les meves fotos?

Les fotos estan emmagatzemades a ~/.gnome2/cheese/media. També podeu desar-les a una ubicació alternativa des del Cheese. Per a obtenir més informació, vegeu .

### La meva Quickcam Express no funciona amb el Cheese...

o el GStreamer, i veig errors com ara «No hi ha suficients conductes. Se n'ha obtingut 1, se'n necessiten com a mínim 2» a la sortida del Cheese. Amb el controlador «qc-usb».

Per a habilitar el mode de compatibilitat amb dos conductes, intenteu executar `qcset /dev/video0 compat=dblbuf`, llavors reinicieu el Cheese

### Missatge d'error «No s'ha trobat cap càmera»

«Quan executo el Cheese, obtinc el missatge "No s'ha trobat cap càmera" però tinc la meva càmera web connectada a l'ordinador». Hi ha moltes situacions en què això pot passar i s'ha d'aïllar el problema exacte que ho provoca. Si és possible, proveu cada un dels passos següents per a intentar que funcioni la càmera web. 1. Connecteu la càmera web a un altre ordinador. Si allà funciona, llavors hi ha un problema amb la connexió al vostre ordinador o amb el sistema operatiu, si el sistema operatiu de l'altre ordinador és diferent. Comproveu els ports del vostre ordinador (intenteu-ho amb un altre) i consulteu el personal de suport per al vostre sistema operatiu. 2. Vegeu si la càmera ha sigut detectada per l'ordinador, a Linux, obriu un terminal i introduïu «dmesg» abans de connectar la càmera web. Tingueu en compte les entrades més recents i connecteu la càmera web. Introduïu un altre cop «dmesg» i mireu si les entrades més recents són diferents. Si el missatge menciona que s'ha detectat un dispositiu USB i la càmera web és l'únic dispositiu USB que ha canviat, llavors l'ordinador està detectant correctament la càmera web. Si no, llavors comproveu si la càmera web funciona a un altre ordinador. Això només funciona amb càmeres web USB. 3. Com que el Cheese utilitza el rerefons GStreamer, és molt probables que el GStreamer no estigui detectant la càmera web (o el GStreamer s'ha malmès). Contacteu amb el personal de suport per al sistema operatiu que esteu executant amb el màxim de detalls possibles. Per a l'Ubuntu, utilitzeu els fòrums de l'Ubuntu.

### Quines càmeres són compatibles

El Cheese utilitza el GStreamer per a capturar el vídeo. De manera que en principi el Cheese és compatible amb qualsevol càmera que funcioni amb el GStreamer. En principi hauria de ser qualsevol càmera compatible amb video4linux o video4linux2.

## Quant a

Inicialment en daniel g. siegel dgsiegel@gmail.com va escriure el Cheese com a part del «Google Summer of Code Project». Després en Jaap A. Haitsma jaap@haitsma.org i altres es van ajuntar a en daniel per a millorar el Cheese. Per a obtenir més informació sobre el Cheese, visiteu la pàgina web del Cheese.

Per a informar d'un error o fer algun suggeriment sobre aquesta aplicació podeu omplir un informe al seguidor d'errors.

Aquest programa es distribueix sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior. Es pot trobar una còpia d'aquesta llicència al lloc web del GNU, o en el fitxer COPYING inclòs amb el codi font d'aquest programa.